
AVIZ

asupra proiectului de Lege pentru modificarea şi completarea anexei la Ordonanţa de urgenţă a Guvernului nr.164/2005 privind diminuarea valorii bunurilor care alcătuiesc domeniul public al statului în vederea recuperării valorii rămase neamortizate de către Compania Naţională de Transport al Energiei Electrice "Transelectrica" -S.A.
Cu adresa nr. PL.x86 din 28 februarie 2007, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare, Comisia pentru buget, finanţe şi bănci cu proiectul de Lege pentru modificarea şi completarea anexei la Ordonanţa de urgenţă a Guvernului nr.164/2005 privind diminuarea valorii bunurilor care alcătuiesc domeniul public al statului în vederea recuperării valorii rămase neamortizate de către Compania Naţională de Transport al Energiei Electrice "Transelectrica" -S.A.
In urma examinării, în şedinţa din data de 07.03.2007, Comisia, cu unanimitate de voturi, a hotărât întocmirea unui aviz în forma adoptată de Senat.

